《晚晴又赋》
元代·方回

疾风吹怒雨，天地闭青春。
眼忽惊晴色，心如见故人。
迁莺元未老，战马渐无尘。
黄鹤楼前路，轻帆好问津。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。